
          Община Момчилград
          Област Кърджали

                    Адрес: Момчилград, 6800, ул. „26-ти декември“ №12, тел. 03631/78-41, факс 03631/78-49, е-mail: obshtina@momchilgrad.bg

ОБЩИНСКИ СЪВЕТ










ГР. МОМЧИЛГРАД
Д О К Л А Д Н А   З А П И С К А

от ИЛКНУР КЯЗИМ МЮМЮН – Кмет на Община Момчилград
Относно: Предоставяне на безлихвен заем СНЦ „Местна инициативна група общини Момчилград и Крумовград“

 с цел временно осигуряване на финансов ресурс за изпълнение на Споразумение № РД 50-190 / 29.11.2016 г., сключен между Министерство на земеделието и храните“, ДФ „Земеделие“ – Разплащателна агенция и СНЦ „Местна инициативна група - общини Момчилград и Крумовград“ за предоставяне на безвъзмездна финансова помощ по подмярка 19.4  „Текущи разходи и популяризиране на стратегия за местно развитие“ за периода на прилагане на стратегия  за Водено от общностите местно развитие (ВОМР)  на мярка 19 „Водено от общностите местно развитие” от Програмата за развитие на селските райони за периода 2014-2020 г.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Постъпило е искане от СНЦ“ Местна инициативна група общини Момчилград и Крумовград“ за предоставяне на временен безлихвен заем в размер на 15 000 лв., необходим за приключване изпълнението на проект по подмярка 19.4 „Текущи разходи и популяризиране на стратегията за местно развитие“ към мярка 19 „Водено от общностите местно развитие“ от Програмата за развитие на селските райони 2014–2020 г., изпълняван от Местна инициативна група общини Момчилград и Крумовград“.

Местната инициативна група е одобрена със Заповед № РД 79-710/26.09.2016 г. на ръководителя на Управляващия орган на ПРСР 2014–2020 г. за изпълнение на Стратегията за водено от общностите местно развитие (СВОМР). Съгласно Споразумение № РД50-190/29.11.2016 г., сключено с Министерството на земеделието и храните, ДФ „Земеделие“ – Разплащателна агенция и СНЦ „МИГ общини Момчилград и Крумовград“, стратегията се изпълнява до 30.09.2025 г. 

В периода 2016 – 2025 г. Местна инициативна група общини Момчилград и Крумовград е подписа 75 договора за предоставяне на безвъзмездна финансова помощ на обща стойност 6 782 791,85 лева. Информация за броя на сключените договори  и тяхната стойност по различните програми са показани в таблицата по – долу.

	Оперативна програма 
	Бюджет по подмярка 19.2 (лева)
	Сключени договори (брой)
	Сключени договори (размер на БФП)
	Процент на изпълнение %)

	Оперативна програма „Иновации и конкурентоспособност“ 
	1 950 000.00
	7
	1 899 221,90
	97,40 %

	Оперативна програма „Развитие на човешките ресурси“ 
	1294181,27
	16
	1 291 181,27
	100 %

	Програма за развитие на селските райони
	3 732 745,00
	52
	3 592 388,68
	96,24 %

	Мярка 4.1 Инвестиции в земеделските стопанства на ПРСР
	654 769,00
	14
	641 484,85
	97,97 %

	Мярка 4.2 Инвестиции в преработка/маркетинг на селскостопански продукти 
	443 870,00
	3
	349 169,65
	78,66 %

	Мярка 6.4 Инвестиционна подкрепа на неземеделски дейности на ПРСР
	1 414 025,00
	20
	1 390 439,39
	98,33 %

	Мярка 7.2 Инвестиции в създаването, подобряването или разширяването на всички видове малка по мащаби инфраструктура 
	893 081,00
	7
	881 689,17
	98,72 %

	Мярка 7.5  Инвестиции за публично ползване в инфраструктура за отдих, туристическа инфраструктура 
	230 000,00
	6
	229 938,02
	99,97%

	Мярка 21 Съхраняване, развитие и валоризиране на местното културно наследство 
	100 000,00
	2
	99 667, 60
	99,67 %

	ОБЩО
	6 973 926,27
	75
	6 782 791,85
	97,26 %


Годишният бюджет на МИГ общини Момчилград и Крумовград за 2025 г. е в размер на 69 193,57 лв. Съгласно чл.7, ал.2 от НАРЕДБА 1 от 22 януари 2016 г. за прилагане на подмярка 19.4 и решение №09/19/4/0/00028/1/09/03/01 от 25.04.2025 г. на Изпълнителния директор на ДФЗ, МИГ общини Момчилград и Крумовград получил аванс за 2025 г. в размер на 30 233,68 лв.

Полученият аванс не е достатъчен за приключване изпълнението на Стратегията за водено от общностите местно развитие на МИГ общини Момчилград и Крумовград. С цел обезпечаване на навременното приключване на всички дейности, се налага осигуряването на временен безлихвен заем в размер на 15 000 лв.

Съгласно чл.104, ал.4 от Закона за публичните финанси, предоставеният заем ще бъде възстановен след подаване на искане за окончателно плащане и реалното получаване на средствата от финансиращия орган. Подаването на искането ще се извърши след окончателно приключване на стратегията, чийто краен срок е 30.09.2025 г.

Във връзка с гореизложеното и на основание чл.21,ал.1, т.6 от ЗМСМА и чл.104, ал.1, т.5, ал.4 и ал.5 от същия член на Закона за публичните финанси, предлагам Общинския съвет да приеме решение за предоставяне на  безлихвен заем в размер на 15 000 лева на СНЦ “МИГ общини Момчилград и Крумовград“ за приключване изпълнението на дейностите по подмярка 19.2 „Прилагане на операциите и рамките на стратегията за Водено от общностите местно развитие на мярка 19 „Водено от общностите местно развитие“ 
Р Е Ш Е Н И Е :

1. Дава съгласие за отпускане на временен безлихвен заем в размер на 15 000 лв. на СНЦ „Местна инициативна група общини Момчилград и Крумовград“ за приключване изпълнението на дейностите по подмярка 19.4 „Текущи разходи и популяризиране на стратегия за местно развитие и  приключване изпълнението на Стратегията за водено от общностите местно развитие, съгласно Споразумение № РД 50 - 190 / 29.11.2016 г., сключен между Министерство на земеделието и храните, ДФ „Земеделие“ – Разплащателна агенция и СНЦ „Местна инициативна група общини Момчилград и Крумовград“ 
2. Възлага на кмета на Общината  да предприеме необходимите действия по сключване на Договор за безлихвен  заем със срок за погасяването му до -  31.12.2025 г.   

С уважение,

ИЛКНУР КЯЗИМ

Кмет на община Момчилград

Изготвил:

инж. Алие Ибрахим - зам. кмет на Община Момчилград
